
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1095-lē

	
	(prot. Nr. 31, 23. §)




Par Rīgas valstspilsētas pašvaldības zemes vienības (zemes starpgabala) Jaunciema 5. šķērslīnijā, Rīgā (kadastra Nr. 01001140649; kadastra apzīmējums 01001140646), atsavināšanu


[bookmark: _Hlk227596164]Adresāts: [..].

Izskatījusi Ierosinātāja 04.11.2025. atsavināšanas ierosinājumu, Rīgas dome konstatēja:
[bookmark: _Hlk63261330]1) pamatojoties uz Publiskas personas mantas atsavināšanas likuma 4. panta ceturtās daļas 1. punktu, zemes vienības [..], Rīgā (kadastra apzīmējums [..]), īpašnieks ierosina atsavināt savai zemes vienībai piegulošo zemes vienību Jaunciema 5. šķērslīnijā, Rīgā (kadastra Nr. 01001140649; kadastra apzīmējums 01001140646), kā zemes starpgabalu;
2) atbilstoši Publiskas personas mantas atsavināšanas likuma 1. panta 11. punkta “a” apakšpunktam zemes vienība Jaunciema 5. šķērslīnijā, Rīgā (kadastra Nr. 01001140649; kadastra apzīmējums 01001140646), 201 m2 platībā ir zemes starpgabals (turpmāk arī – Zemes starpgabals), jo tās platība un konfigurācija neatbilst Rīgas domes 15.12.2021. saistošajos noteikumos Nr. 103 “Rīgas teritorijas izmantošanas un apbūves saistošie noteikumi” (turpmāk – Saistošie noteikumi) noteiktajām prasībām par patstāvīgu apbūvējamu zemes vienību, kā arī tai nav nodrošināts pieslēgums koplietošanas ielai;
3) Zemes starpgabals 04.03.2026. ierakstīts Rīgas pilsētas zemesgrāmatas nodalījumā Nr. 100000953936, un īpašuma tiesības uz to nostiprinātas Rīgas valstspilsētas pašvaldībai;
[bookmark: _Hlk221880997]4) atbilstoši Saistošajiem noteikumiem Zemes starpgabals atrodas dabas un apstādījumu teritorijā (DA2), kur jāievēro ar Saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu (turpmāk – TIAN) 
2.1. un 4.9.2. apakšnodaļā noteiktās prasības, tostarp TIAN 1037. punkts;
5) atbilstoši ar Saistošajiem noteikumiem apstiprinātās Rīgas teritorijas plānojuma grafiskās daļas kartei “Galvenās aizsargjoslas un citi teritorijas izmantošanas aprobežojumi” Zemes starpgabals atrodas ķīmiskajā aizsargjoslā ap ūdens ņemšanas vietu, kur jāievēro Aizsargjoslu likuma 35. panta prasības un 39. panta 3. punktā noteiktais, proti, ķīmiskajā aizsargjoslā paredzētās darbības realizēšanai jāsaņem Valsts vides dienesta tehniskie noteikumi;
6) Rīgas valstspilsētas pašvaldības Pilsētas attīstības departaments 23.03.2026. vēstulē Nr. DA-26-571-dv norāda, ka:
a) atbilstoši TIAN 1024. punktam dabas un apstādījumu teritorija (DA2) noteikta, lai nodrošinātu rekreācijas, sporta, tūrisma, kvalitatīvas dabas un kultūrvides funkciju īstenošanu dabas vai daļēji pārveidotās teritorijās; kā teritorijas galvenais izmantošanas veids TIAN 1025. punktā noteikts labiekārtota ārtelpa (24001), savukārt saskaņā ar TIAN 304. punktu aizliegts nožogot un sadalīt ar žogu publiskās ārtelpas teritorijas;
b) Zemes starpgabalā ir mežs (daļa no lielākas meža teritorijas piegulošajās zemes vienībās) un saskaņā ar Dabas aizsardzības pārvaldes datu pārvaldības sistēmas “OZOLS” datiem Zemes starpgabalā visā platībā atrodas biotops “Mežainas piejūras kāpas” (ES klasifikācijas kods 2180), kur jāievēro TIAN 47. punktā noteiktās prasības; Zemes starpgabals jāuztur atbilstoši meža apsaimniekošanu regulējošos normatīvajos aktos, tostarp Meža likumā, noteiktajam;
c) Zemes starpgabals atsevišķi nav izmantojams Pašvaldības autonomo funkciju veikšanai, un departaments izsaka viedokli, ka Zemes starpgabals būtu apvienojams ar piegulošo Rīgas valstspilsētas pašvaldībai piekritīgo zemes vienību Jaunciema 5. šķērslīnijas apkaimē (kadastra apzīmējums 01001140647), kas ar Rīgas domes 14.06.2023. lēmumu Nr. RD-23-2654-lē iekļauta valsts pārvaldes funkciju veikšanai vides nozarē nepieciešamo nekustamo īpašumu sarakstā, veidojot vienotu meža teritoriju un sekmējot Zemes starpgabalā un tam piegulošajā teritorijā esošā aizsargājamā biotopa saglabāšanu, ja tam piekrīt Rīgas valstspilsētas pašvaldības Mājokļu un vides departaments;
7) Rīgas valstspilsētas pašvaldības Mājokļu un vides departamenta Vides pārvalde 17.04.2026. vēstulē Nr. DMV-26-1464-dv norāda, ka neiebilst pret Zemes starpgabala atsavināšanu, informē, ka Zemes starpgabalu apsaimnieko SIA “Rīgas meži” (08.11.2019. meža un meža zemju Rīgā un īpaši aizsargājamo teritoriju pārvaldīšanas un apsaimniekošanas līgums Nr. RD-19-1115-lī);
8) SIA “Rīgas meži” 03.02.2025. vēstulē Nr. AP-25-8 norāda, ka konceptuāli piekrīt Zemes starpgabala atsavināšanai, minot, ka zemes vienībā aizliegta kailcirte; savukārt 15.05.2026. vēstulē Nr. ND-26-705 SIA “Rīgas meži” vairs neizvirza nekādus atsavināšanas nosacījumus un informē, ka aktuāla meža inventarizācija ir veikta 2025. gadā (Zemes starpgabalā ir mežaudze);
9) papildus iepriekšminētajam Rīgas valstspilsētas pašvaldības Mājokļu un vides departamenta Vides pārvalde 17.04.2026. vēstulē Nr. DMV-26-1464-dv norāda, ka, apsaimniekojot Zemes starpgabalu, jāievēro Rīgas domes 15.05.2024. saistošie noteikumi Nr. RD-24-270-sn “Rīgas valstspilsētas pašvaldības teritorijas kopšanas un būvju uzturēšanas saistošie noteikumi”, tostarp jānodrošina regulāra atkritumu un kritalu savākšana, zāles pļaušana un aizvākšana, kā arī atbilstoši TIAN 4.9. apakšnodaļai Zemes starpgabals jāsaglabā dabas un apstādījumu teritorijas (DA2) mērķim, aizliegts pārveidot zemes reljefu, nedrīkst iznīcināt esošās dabas vērtības un pasliktināt to stāvokli;
[bookmark: _Hlk163814530]10) Zemes starpgabals piegul trim zemesgrāmatā ierakstītām, privātpersonām piederošām zemes vienībām, proti, Ierosinātājam piederošajai zemes vienībai [..], Rīgā (kadastra apzīmējums [..]), zemes vienībai Jaunciema 5. līnijā 4A, Rīgā (kadastra apzīmējums 01001142041), un zemes vienībai Jaunciema 6. šķērslīnijā 23C, Rīgā (kadastra apzīmējums 01001142127), kā arī vienai Rīgas valstspilsētas pašvaldībai piekritīgai, zemesgrāmatā neierakstītai zemes vienībai (kadastra apzīmējums 01001140647); Zemes starpgabals ir ar reljefu.
Saskaņā ar Publiskas personas mantas atsavināšanas likuma 44. panta astotās daļas 1. punktu zemes starpgabalu, kuram nav nodrošināts pieslēgums koplietošanas ielai, drīkst atsavināt tam zemes īpašniekam, kura zemei piegul attiecīgais zemes starpgabals.
Atbilstoši Publiskas personas mantas atsavināšanas likuma 14. panta trešajai daļai, ja pieteikumus par zemes starpgabala pirkšanu noteiktajā termiņā iesniedz vairāki zemes īpašnieki, kuru zemei piegul zemes starpgabals, starp šīm personām tiek rīkota izsole šajā likumā noteiktajā kārtībā.
Ņemot vērā iepriekš konstatēto un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta pirmo daļu un ceturtās daļas 1. punktu, 5. panta pirmo, 4.1 un piekto daļu, 14. panta trešo daļu, 37. panta pirmās daļas 4. punktu, 44. panta astotās daļas 1. punktu, Rīgas dome, balsojot “par” – 52 balsis, “pret” – 2 balsis, “atturas” – 0 balsis, nolemj: 

1. Atsavināt Rīgas valstspilsētas pašvaldības zemes vienību (zemes starpgabalu) Jaunciema 5. šķērslīnijā, Rīgā (kadastra Nr. 01001140649; kadastra apzīmējums 01001140646), 201 m2 platībā, pārdodot par brīvu cenu piegulošās zemes vienības īpašniekam.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.



	Rīgas domes priekšsēdētāja vietnieks 
	E. Ratnieks




Zvaigzne 67037387
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
image1.jpeg




